1 . Hringja í eitt af þeim símanúmerum sem talin eru upp á skilti á hurð skálans . Ef þau eru horfin , hringja í Skálanefndarnúmerið 844 5010 . Einhver af ofantöldum opnar skálann í gegnum farsíma eða leiðbeinir með neyðarlykla ef ekki tekst að opna gegnum kerfið . Hikið ekki við að hringja og fá upplýsingar ef eitthvað er óljóst . Góðar leiðbeiningar um hvernig kveikja skal upp í kamínunni eru síðan á veggnum hægra megin við hana . Eldspýtur eru staðsettar nálægt kamínunni , eiga að vera annaðhvort í gluggakistu eða á borði . Tveir gasofnar eru í skálanum sem nota má til að ná upp hlýju meðan kamínan er að ná upp hita og eru þeir staðsettir í innri skála þar sem eldhúsið er ( gasofnar miðaðir við vetrarnotkun ) . Fylla þarf á dagtanka kamínu og ljósavélar áður en svæðið er yfirgefið . Sleppið rofanum og hættið að dæla þegar örlítið vantar upp á að slangan sé full . Bæta á dagtank kamínu Þegar bætt er á dagtank kamínu skal rauði kraninn sem myndin er af vera í þeirri stöðu sem myndin sýnir . 3 . Ljósavél sem sér skálanum fyrir rafmagni er staðsett í gámi inni í skemmubyggingunni skammt frá skálanum . 4 . Vatn helst á húsinu svo lengi sem ljósavél gengur og rafmagn er á . Þrífa þarf skálann og ganga frá dýnum þannig að undir þær lofti annars kemur fúkkalykt . Skrúfið fyrir gashylki sem tengist eldahellum og gasofnum . Slökkvið á kamínu samkvæmt leiðbeiningum og lokið fyrir olíu á leiðslunni vinstra megin við kamínuna . Þegar slokknar á ljósavél tæmist vatnið af húsinu . Aðgætið hvort klósett hafi tæmt sig EFTIR að slökkt hefur verið á ljósavél . Göngum vel um skálann og skiljum við hann eins og við viljum koma að honum . Skálanefnd vonar að þið hafið notið dvalarinnar .